***Nosferatu*** (njem. *Nosferatu, eine Symphonie des Grauens*) je njemački fantastični crno-bijeli nijemi horor film iz 1922. Snimljen je neizravno po knjizi *Drakula* koju je napisao Bram Stoker – naime, redatelj F. W. Murnau je htio dobiti prava za ekranizaciju romana, no kada ih nije dobio jednostavno je "ukrao" priču i izmijenio imena likova. To je jedan od klasika kinematografije u kojem su se upotrijebili razni ekspresionistički trikovi.

Radnja
------

**Thomas Hutter** je prodavač nekretnina koji vodi sretan život sa svojom suprugom Ellen u njemačkom gradu Bremenu. Jednog dana dobije i prihvati zadatak otputovati u Transilvaniju u dvorac grofa **Orloka** koji je zainteresiran za kupnju nekih nekretnina. Teška srca, on se oprosti od svoje supruge i krene na dalek put. No kada tamo stigne, Thomas biva neugodno iznenađen od lokalnih stanovnika koji se ne žele ni približiti Orlokovom dvorcu, a kamoli ga tamo odvesti kočijom.

Kada konačno uđe u njegov dvorac, Thomas primjeti da se Orlok ponaša neobično i da se javlja samo po noći. Ipak, ovaj ga nagovori da mu proda kuću u njegovom rodnom gradu te ga zarobi u svojem dvorcu. Ispostavi se da je Orlok vampir koji se je zaljubio u njegovu ženu te je odmah brodom krenuo u svoj novi dom u Njemačkoj. Thomas se uspije osloboditi i sam se zaputi svojoj kući kako bi upozorio suprugu. Nosferatu ju je već pronašao i doveo kugu u grad, ali je poginuo kada ga je obasjalo sunce jednog jutra a on se nije sakrio u svojem lijesu.

Glavne uloge
------------

* Max Schreck - Grof Orlok
* Gustav von Wangenheim - Thomas Hutter
* Greta Schröder - Ellen Hutter
* Alexander Granach - Knock
* Georg H. Schnell - Harding
* Ruth Landshoff - Annie
* John Gottowt - Professor Bulwer
* Gustav Botz - Professor Sievers
* Max Nemetz - Kapetan Empuse
* Wolfgang Heinz - prvi mornar Empuse

Zanimljivosti
-------------

* Lik Orloka se nikada ne vidi da trepne na filmu
* 1979. njemački redatelj Werner Herzog je snimio remake, *Nosferatu: Phantom der Nacht*
* Po zakonskoj tužbi udovice Bram Stokera, svi negativi su trebali biti uništeni. No, to se nije dogodilo.
* Ime "Nosferatu" potječe od grčke riječi *nosophoros*, što znači "donosilac bolesti".

Kritike
-------

Kritičar *Dennis Schwartz* je u svojoj recenziji napisao: "Ovaj klasični horor film je kao vino koje postaje sve bolje sa vremenom; posebno nakon što se pogledaju noviji filmovi o Draculi koji su postali klišeji a glavni lik, vampir, je postao romantična *camp* figura. Ovaj horor film je izbjegao od Dracule stvoriti atraktivan lik i umjesto toga se koncentrirao na njegovu požudu za krvi (što je možda metafora na Njemačku i njenu požudu za ratom). Odlično je napisan od Henrika Galeena, vrhunsko fotografiran u crno-bijelom i u raznim ugođajnim igrama sjene i svjetla od Fritza Arnoa Wagnera, a neobične lokacije, uglavnom smještene u eksterijerima, koje su savršeno prilagođene makabričnim događajima, su dizajnirani od spiritualista Albina Graua".

Roger Ebert je zaključio: "Film nas ne straši, nego nas proganja. Ne pokazuje nam da vampiri mogu iskočiti iz sjene, nego da zlo može rasti tamo negdje, inspirirana smrću" a *Ali Barclay*: "Iako ima puno sporiji ritam od većine modernih filmova, ovo je još uvijek jedan od najljepših i najatmosferičnijih horor filmova ikada snimljenih". Ipak, bilo je i negativnih kritika: tako je Christopher Null napisao: "*Nosferatu* zaslužuje svoje mjesto u arhivima kinematografije, ali njegova privlačnost za moderne gledatelje je sigurno gotovo potpuno izgubljena".

Izvori
------

1. ↑  Roger Ebert (28. rujna 1997). „Nosferatu (1922)". Chicago Sun-Times. Arhivirano iz originala na datum 2012-05-15. Pristupljeno 28. veljače 2013.
2. ↑  Christopher Null (28. rujna 1997). „Nosferatu (1922)". movies.amctv.com. Arhivirano iz originala na datum 2012-11-08. Pristupljeno 28. veljače 2013.

Vanjske poveznice
-----------------

* *Nosferatu – Eine Symphonie des Grauens* na sajtu IMDb
* *Nosferatu* na Rotten Tomatoes

| * p
* r
* u
Filmovi koje je režirao F. W. Murnau |
| --- |
| Njemački filmovi | 
* *Der Knabe in Blau* (1919)
* *Satanas* (1920)
* *Der Bucklige und die Tänzerin* (1920)
* *Der Januskopf* (1920)
* *Abend - Nacht - Morgen* (1920)
* *Der Gang in die Nacht* (1921)
* *Sehnsucht* (1921)
* *Schloß Vogelöd* (1921)
* *Marizza* (1922)
* *Der Brennende Acker* (1922)
* *Nosferatu* (1922)
* *Phantom* (1922)
* *Die Austreibung* (1923)
* *Die Finanzen des Großherzogs* (1924)
* *Der letzte Mann* (1924)
* *Herr Tartüff* (1925)
* *Faust - Eine deutsche Volkssage* (1926)

 |
| Američki filmovi | 
* *Sunrise* (1927)
* *Four Devils* (1928)
* *City Girl* (1930)
* *Tabu* (1931)

 |